એ માણસ જેણે જાણી જોઈને 200 વખત સાપના ડંખ ખાધા\nબ્લૅક મૅમ્બા નામનો સાપ જો કરડે તો

જોકે, દુનિયામાં કેટલાક એવા પણ લોકો છે જે સાપના ઝેરનું મારણ શોધવા જીવલેણ પ્રયોગો કરી રહ્યા છે. 

અમેરિકાના વિસ્કોન્સિન રાજ્યમાં રહેતા ટિમ ફ્રીડે ઇરાદાપૂર્વક પોતાને સાપનો ડંખ મરાવે છે અને તેનો વીડિયો ઉતારીને યૂટ્યૂબ પર મૂકે પણ છે. 

ડંખની પીડા

ઘણી વખત ટિમ યૂટ્યૂબ પર દર્શકોને સમજાવે છે કે સાપ કરડ્યા પછી કેવો અનુભવ થાય છે

આવા એક વીડિયોમાં મમ્બા સાપ તેમને બે વાર ડંખ મારે છે તે પછી પણ તેઓ લોહી નીતરતા હાથે કૅમેરા સામે જોઈને બોલતા રહે છે. 

"બ્લેક મમ્બાને કારણે તત્કાલ વેદના જાગે છે. હજારો મધમાખીએ ડંખ માર્યા હોય તેવું લાગે. મધમાખીમાં માત્ર એક કે બે મિલિગ્રામ ઝેર હોય, જ્યારે મમ્બાના એક ડંખમાં 300થી 500 મિલિગ્રામ ઝેર હોય છે."

તે પછી શું થયું તેની વાત તેમણે બીબીસી સાથે કરી હતી.  

તેઓ કહે છે, "તે પછી મારા હાથ પર સોજા આવી ગયા હતા. થોડા દિવસ મારે આરામ જ કરવો પડ્યો હતો. મને કેટલો સોજો આવ્યો તેના આધારે હું અંદાજ લગાવી શકું છું કે સાપનું કેટલું ઝેર મારા શરીરમાં આવ્યુ હશે. તે બહુ પીડાદાયક હોય છે." 

જોખમી અને અનૈતિક 

ટિમનું કહેવું છે કે હવે તેમના શરીરમાં સાપના કરડવા સામે પ્રતિરોધક શક્તિ વિકસી ગઈ છે

યૂટ્યૂબના તેમના ચાહકો અહોભાવમાં આવી જાય છે, પણ બધા આ વાતથી ખુશ નથી. 

"આ લોકો શું કરે છે અમને સમજાતું નથી. આ અનૈતિક અને જોખમી છે. અમે તેમની સાથે કામ નથી કરતા," એમ લિવરપૂલ સ્કૂલ ઑફ ટ્રોપિકલ મેડિસિનના ડૉ. સ્ટુઅર્ટ એઇન્સવર્થ કહે છે. 

તમામ પ્રકારનાં સાપનાં ઝેર સામે કામ આપે તેવી દવા કે રસી શોધવા અનેક સંસ્થાઓ છે અને તેમાં લિવરપૂલ સ્કૂલ ઑફ ટ્રોપિકલ મેડિસિનનો પણ સમાવેશ થાય છે. 

સામાન્ય રીતે નવી રસી કે મારક દવા શોધવામાં આવે તેનો પ્રથમ પ્રયોગ ઉંદર અથવા લૅબોરેટરીમાં રખાયેલા અન્ય પશુઓ પર કરવામાં આવતો હોય છે. 

પશુઓ પર દવા સલામત લાગે તે પછી જ તેનો પ્રયોગ માણસ પર કરવામાં આવે છે. આવા પ્રયોગ પણ નિયંત્રિત સ્થિતિમાં કરવામાં આવે છે.  

ડૉ. એઇન્સવર્થ કહે છે કે "લોકો જાતે ડંખ મરાવે છે કેમ કે તેના પર કોઈ નિયંત્રણ નથી. પણ આવી રીતને કારણે મોત આવી શકે છે. આવું ન કરવું જોઈએ." 

ઝેરનું મારણ શોધવાની બાબતમાં વૈશ્વિક ફાર્માસ્યુટિકલ ઉદ્યોગમાં કોઈ માર્ગદર્શિકા ઉપલબ્ધ નથી. 

"કોઈ ઉત્પાદન, સલામતી કે ગુણવત્તાના એકસમાન ધોરણો નથી," એમ યુકેસ્થિત વેલકમ ટ્રસ્ટ જણાવે છે. આ ટ્રસ્ટ ઝેર મારક દવા શોધવાના વૈજ્ઞાનિક પ્રયોગોને પ્રોત્સાહન...\n\ntl;dr:
દુનિયામાં દર પાંચ મિનિટે કોઈ એક વ્યકિત સાપ કરડવાથી મૃત્યુ પામે છે અને 4 વ્યકિતઓને સાપના ઝેરને કારણે કાયમી ખોડ રહી જાય છે.